
	Parlamentul României
Camera Deputaţilor

	COMISIA PENTRU ADMINISTRAŢIE

PUBLICĂ, AMENAJAREA TERITORIULUI

ŞI ECHILIBRU ECOLOGIC

Nr. 26/186/24.05.2011                                   
  

PL-x 217/2011
	COMISIA JURIDICĂ, DE DISCIPLINĂ ŞI IMUNITĂŢI

Nr.31/ 364/4.05.2011

Bucureşti, 24 mai 2011


RAPORT COMUN

asupra propunerii legislative pentru modificarea art.97 din Legea nr.267/2004 pentru alegerea autorităţilor administraţiei publice locale

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură obişnuită, cu propunerea legislativă pentru modificarea art.97 din Legea nr.267/2004 pentru alegerea autorităţilor administraţiei publice locale, trimisă cu adresa nr.Pl.x 217 din 2 mai 2011 şi înregistrată cu nr. 26/186 din 5 mai 2011, respectiv, 31/364  din 4 mai 2011. 

Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr.1550 din 14.12.2010.

Propunerea legislativă supusă dezbaterii are ca obiect de reglementare modificarea art.97 din Legea nr.67/2004 pentru alegerea autorităţilor administraţiei publice locale, cu modificările şi completările ulterioare, în sensul ca, pentru un tratament egal, „alegerea primarilor să se efectueze identic cu cea a preşedinţilor consiliilor judeţene, adică într-un singur tur de scrutin, dacă nu există balotaj”, astfel cum se arată în Expunerea de motive.


În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat propunerea legislativă sus menţionată, în şedinţă comună în data de 24  mai 2011.
Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 28 deputaţi. Din numărul total de 23 membri ai Comisiei juridice, de disciplină şi imunităţi au participat la dezbateri 20 deputaţi.

La dezbateri au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, domnul Marian Muhuleţ – vicepreşedinte şi domnul Cristian Leahu – director din Autoritatea Electorală Permanentă, domnul Mihai Capră – secretar de stat şi doamna Irina Alexe – şef al Departamentului pentru Relaţia cu Parlamentul din Ministerul Administraţiei şi Internelor.

În urma examinării intervenţiei legislative şi a opiniilor exprimate de către membrii celor două comisii, s-a hotărât, cu majoritate de voturi (19 voturi pentru, 13 voturi împotrivă şi  o abţinere), adoptarea  propunerii legislative pentru modificarea art.97 din Legea nr.267/2004 pentru alegerea autorităţilor administraţiei publice locale cu amendamente admise ca se regăsesc în anexa la prezentul raport. 

În raport de obiectul şi conţinutul său, propunerea legislativă  face parte din categoria legilor organice.





PREŞEDINTE, 

    
 
     
PREŞEDINTE, 







Sulfina BARBU 




Daniel BUDA



  

SECRETAR,



    
  SECRETAR, 


      

    Gheorghe CIOCAN

            
Gabriel ANDRONACHE   
 Consilier, Sofia Chelaru








Consilier, Paul Şerban

Anexă

AMENDAMENTE ADMISE
	Nr.

crt.
	Text iniţial
	Text

propunere legislativă
	Amendamente propuse

(autorul amendamentului)


	Motivare

	1.
	
	LEGE

pentru modificarea art.97 din Legea nr.267/2004 pentru alegerea autorităţilor administraţiei publice locale


	LEGE

pentru modificarea Legii nr. 67/2004 pentru alegerea autorităţilor administraţiei publice locale


	Actul normativ asupra căruia se intervine este Legea nr.67/2004, şi nu Legea nr.267/2004.



	2.
	
	
Articol unic. - Articolul 97 din Legea nr.267/2004 pentru alegerea administraţiei publice locale, republicată în Monitorul Oficial al României, Partea I, nr.333 din 17 mai 2007, cu modificările şi completările ulterioare, se modifică  după cum urmează:


	Articol unic. - Legea nr. 67/2004 pentru alegerea  autorităţilor administraţiei publice locale, republicată în Monitorul Oficial al României, Partea I, nr.333 din 17 mai 2007, cu modificările şi completările ulterioare, se modifică după cum urmează::

	Reglementare corectă.

	3.
	Art. 97
(1) Pentru funcţia de primar, centralizarea voturilor se face de biroul electoral de circumscripţie.
(2) Este declarat primar candidatul care a întrunit majoritatea voturilor valabil exprimate.
(3) Dacă nici unul dintre candidaţi nu a obţinut majoritatea voturilor valabil exprimate, fapt care se consemnează în procesul-verbal încheiat de biroul electoral de circumscripţie, se organizează un al doilea tur de scrutin.
(4) Un al doilea tur de scrutin se organizează şi în caz de balotaj între mai mulţi candidaţi la funcţia de primar.
(5) La al doilea tur de scrutin participă numai candidaţii clasaţi pe primele două locuri, respectiv candidaţii aflaţi în situaţie de balotaj.
(6) Al doilea tur de scrutin are loc la două săptămâni de la primul tur.
(7) În al doilea tur de scrutin este declarat primar candidatul care a obţinut cel mai mare număr de voturi valabil exprimate.


	„Art.97. – 

(1) Pentru funcţia de primar, centralizarea voturilor se face de biroul electoral de circumscripţie.
(2) Este declarat primar candidatul care a întrunit cel mai mare număr de voturi valabil exprimate în primul tur de scrutin.
(3) În caz de balotaj se va organiza un nou tur de scrutin la două săptămâni de la primul tur, la care vor participa doar candidaţii care se află în această situaţie.”
	1. Articolul 97 se modifică şi va avea următorul cuprins:

Nemodificat.
Autori: Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi
	Pentru o mai bună sistematizare şi pentru corelare cu celelalte reglementări ale Legii nr.67/2004

	4.
	Art. 98
(1) În cazul în care unul dintre candidaţii la funcţia de primar, între care urmează să se desfăşoare turul al doilea de scrutin, decedează, renunţă sau nu mai îndeplineşte condiţiile prevăzute de lege pentru a fi ales, la turul al doilea de scrutin va participa candidatul situat pe locul următor.

(2) Dacă situaţiile prevăzute la alin. (1) se produc în cazul unuia dintre candidaţii aflaţi în situaţia de balotaj, nu vor mai avea loc alegeri, biroul electoral de circumscripţie declarându-l primar pe celălalt candidat.
	______________________
	
2. Articolul 98 se modifică şi va avea următorul cuprins:

„Art. 98. - În cazul în care situaţia de balotaj intervine între doi candidaţi  la funcţia de primar, între care urmează să se desfăşoare turul al doilea de scrutin, iar unul dintre aceştia decedează, renunţă sau nu mai îndeplineşte condiţiile prevăzute de lege pentru a fi ales, nu vor mai avea loc alegeri, biroul electoral de circumscripţie declarându-l primar pe celălalt candidat”.
Autori: Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi

	Pentru acoperirea unei situaţii echitabile ivite în practica alegerilor.

